МахIмудица гьеб сурат нилъеда цебе чIезабулеб бугеб? Гьеб буго берцинал, гьуинал, мацIалда ругьунал, цIорол матIу гIадал гвангъарал рагIабазда жанисан. Гьединго цIунун буго МахIмудица гьаб кIиябго куплет цоцаде бухьинабиялда жаниб цIакъ берцинаб ва адабияталда жаниб букIине кколеб, гвангъараб нух. КечI гьабизе ккани, гьелда жанир цоял гьаниса росун, цоял дорасан росун, данде гьарурал мугь-тIех гIадал хурхарал рагIаби рукIине бегьуларо. Гьел рукIине ккола цоцадехун недегьал, гьуинал, цоял рехсани цоял ракIалде щолел, мугъги чехьги гIадал, цоцаде гIагарал. Масала, чол бицен гьабуни, кьили, цIал